Palstrup
Palstrup, hovedgård 16 km sydøst for Viborg. Palstrup var oprindelig ladegård under Tvis Kloster i 1400-t. På det store voldsted omgivet af dobbelte grave, anlagt i Oluf Parsbergs ejertid (ca. 1640-61), ligger den nuværende hovedbygning i to etager, opført 1722-40 ved J.G. Hödrich og ombygget 1919 ved Hack Kampmann, der tilføjede to sidefløje og to forbindelsesbygninger. 
En stråtækt ladebygning er fra 1784, stenbroen over den indre voldgrav fra 1656.